CELEX: 62016TN0208
Language: lt
Date: 2016-04-29 00:00:00
Title: Byla T-208/16: 2016 m. balandžio 29 d. pareikštas ieškinys byloje Ranocchia/ERCEA

4.7.2016   
            
            
               LT
            
            
               Europos Sąjungos oficialusis leidinys
            
            
               C 243/38
            
         2016 m. balandžio 29 d. pareikštas ieškinys byloje Ranocchia/ERCEA
   
   (Byla T-208/16)
   (2016/C 243/42)
   Proceso kalba: italų
   
      Šalys
   
   
      Ieškovas: Graziano Ranocchia (Roma, Italija), atstovaujamas advokato C. Intino
   
      Atsakovė: Europos mokslinių tyrimų tarybos vykdomoji įstaiga (ERCEA)
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2016 m. vasario 26 d. ERCEA skundų komiteto sprendimą Ref. Ares (2016)1020667-29/02/2016, paskelbtą dėl formalaus skundo, pateikto 2016 m. gruodžio 22 d., dėl 2015 m. gruodžio 17 d. prof. José Labastida įvertinimo laiško Ref. Ares (2015)5922529;
            
         
               —
            
            
               panaikinti 2015 m. gruodžio 17 d. prof. José Labastida įvertinimo laišką Ref. Ares (2015)5922529 ir su nurodytaisiais aktais susijusius aktus, kurių sąrašą patvirtino SH5 komitetas - ERC-Cog-2015 Kultūra ir kultūros produkcija ir viešai paskelbė ERCEA 2015 m. vasario 12 d. pranešimu spaudai;
            
         
               —
            
            
               panaikinti bet kokį preliminarų, vėlesnį ir susijusį aktą.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi piktnaudžiavimu įgaliojimais dėl akivaizdžiai nepagrįsto sprendimo pobūdžio, faktų iškraipymu, dėl kurio nepatvirtintas pasiūlymas, ir ERCEA teisės aktų dėl pasiūlymų vertinimo pažeidimu.
   Atrankos procedūra buvo objektyviai ir subjektyviai ydinga.
   Kaip objektyvusis aspektas nurodomas didelis skirtumas tarp individulių komisarų įvertinimų (labai teigiami) ir galutinio bendrojo sprendimo (pasiūlymo atmetimas) ir klaidingas vertinimo kriterijų taikymas.
   Kaip subjektyvusis aspektas nurodomas klaidingas aktų ir faktų, kuriais remiantis atmestas pasiūlymas, pateikimas. Ypač remiamasi neteisingu kriterijaus „puiku“ taikymu.